Yohane Payne (Peterborough, 1532 – Chelmsford, 2 Aprili 1582) alikuwa padri wa Uingereza aliyeuawa kwa ajili ya imani Katoliki wakati wa dhuluma za serikali ya nchi hiyo yenye Ushirika wa Anglikana kama dini rasmi. Mwaka 1574 alijiunga na seminari huko Douai, Ufaransa, na miaka miwili baadaye alipata upadrisho. Siku chache baadaye akarudi Uingereza pamoja na Cuthbert Mayne ili kufanya utume. Alipokamatwa mara ya kwanza alilazimika kurudi Ufaransa, lakini mwaka 1579 alirudi tena Uingereza akafanya utume kwa mwaka mmoja unusu tena halafu alinyongwa ingawa watu waliweza kuzuia asiraruliwe vipandevipande kama mapadri wengine . Alitangazwa mwenye heri na Papa Leo XIII tarehe 29 Desemba 1886 na mtakatifu na Papa Paulo VI tarehe 25 Oktoba 1970. Sikukuu yake huadhimishwa na Wakatoliki tarehe 2 Aprili. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Wainewright, John. "Bl. John Payne." The Catholic Encyclopedia. Vol. 8. New York: Robert Appleton Company, 1910. 4 Feb. 2013 Lake, P.; Questier, M. (1996-11-01). "Agency, Appropriation and Rhetoric Under the Gallows: Puritans, Romanists and the State in Early Modern England".